**Η Netcompany-Intrasoft αναλαμβάνει τον ψηφιακό μετασχηματισμό των τελωνείων της Αυστρίας**

**Λουξεμβούργο, 31 Αυγούστου, 2023 –** Η **Netcompany-Intrasoft,** μέλος του **Netcompany Group A/S,**  ανέλαβε την ανάπτυξη, ενοποίηση και συντήρηση του Συστήματος Εκτελωνισμού της Αυστρίας (ACCS), εκ μέρους του Ομοσπονδιακού Υπουργείου Οικονομικών της Αυστρίας.

Βασιζόμενη στην παγκόσμια και πολύχρονη εμπειρία της στον τομέα του ψηφιακού μετασχηματισμού των τελωνείων και χρησιμοποιώντας το εξειδικευμένο πακέτο τελωνειακών λύσεων του προϊόντος της ERMIS™, η Netcompany-Intrasoft θα αναπτύξει ένα ολοκληρωμένο σύστημα σύμφωνα με τις απαιτήσεις του Ενωσιακού Τελωνειακού Κώδικα (UCC) της ΕΕ.

Το προϊόν τελωνειακών λύσεων ERMIS™ της Netcompany-Intrasoft, διασφαλίζει τη λειτουργική κάλυψη του Ενωσιακού Τελωνειακού Κώδικα UCC και της διασυνδεσιμότητας με τα τελωνειακά συστήματα της ΕΕ, μέσω μιας δοκιμασμένης **off-the-shelf** προσέγγισης. Επιπλέον, η αρχιτεκτονική δομή του ERMIS™ επιτρέπει εξαιρετική ευελιξία στην εφαρμογή ενός συστήματος Τελωνειακής Δήλωσης και της ενοποίησής του με οποιοδήποτε τεχνολογικό σύστημα των Ευρωπαϊκών Τελωνείων, μειώνοντας σημαντικά τα επίπεδα ρίσκου καθώς και τη χρονική διάρκεια ολοκλήρωσης του έργου.

Ο κ. **Αλέξανδρος Μάνος**, **Διευθύνων Σύμβουλος** της **Netcompany-Intrasoft** σχολίασε: «Είμαστε πλέον στην τρίτη δεκαετία παροχής επιτυχημένων τελωνειακών έργων ψηφιακού μετασχηματισμού σε όλο τον κόσμο. Μόνο τα τελευταία 4 χρόνια έχουμε επιλεγεί από τις Τελωνειακές Αρχές 8 χωρών με στόχο να εκσυγχρονίσουμε τα συστήματά τους, μέσω των λύσεων που προσφέρονται από το προϊόν μας ERMIS™. Μετά από την πρόσφατη και πολύ σημαντική ανάθεση από την Αυστρία, δεσμευόμαστε περισσότερο από ποτέ να ενισχύσουμε την επένδυσή μας σε αυτό το κρίσιμο, για την παγκόσμια οικονομία, τομέα. Προς αυτή την κατεύθυνση θα συνεχίσουμε να διευρύνουμε τις ομάδες των εξειδικευμένων συμβούλων που διαθέτουμε στον τομέα των τελωνείων, σε όλη την Ευρώπη, ενώ παράλληλα σχεδιάζουμε να ενισχύσουμε σημαντικά το Development Center μας στη Θεσσαλονίκη, με στόχο να το καθιερώσουμε ως Center of Excellence για Tελωνειακές λύσεις».

**Σχετικά με την Netcompany-Intrasoft:**

Η Netcompany-Intrasoft **ιδρύθηκε το 1996** και είναι μια κορυφαία εταιρεία στον τομέα των υπηρεσιών Πληροφορικής και Επικοινωνιών, παρέχοντας ολοκληρωμένες λύσεις, προϊόντα και υπηρεσίες υψηλής ποιότητας στην Ευρωπαϊκή Ένωση, σε Υπουργεία και Δημόσιους Οργανισμούς, καθώς και επιχειρήσεις του Ιδιωτικού τομέα. Απασχολεί περισσότερα από **3.200 στελέχη υψηλής εξειδίκευσης** με άριστες τεχνικές γνώσεις και δεξιότητες, συνθέτοντας μια πολυπολιτισμική ομάδα από 50 διαφορετικές εθνικότητες και 30 γλώσσες. Με έδρα το **Λουξεμβούργο**, έχει φυσική παρουσία μέσω γραφείων, υποκαταστημάτων και θυγατρικών σε 10 χώρες (Βέλγιο, Κύπρος, Δανία, Ελλάδα, Ιορδανία, Λουξεμβούργο, Ρουμανία, Νότιο Αφρική, Ηνωμένα Αραβικά Εμιράτα και Αμερική), ενώ οι διεθνείς της δραστηριότητες εκτείνονται σε πάνω από 70 χώρες παγκοσμίως. Από τον Νοέμβριο του 2021 αποτελεί **μέλος του Netcompany Group A/S.**

**ΓΙΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ**

**Netcompany-Intrasoft**

E-mail: marketing.comm@netcompany-intrasoft.com

**Σχετικά με την Netcompany:**

H Netcompany (NETC) είναι μια πρωτοπόρος εταιρεία Πληροφορικής, που σχεδιάζει και υλοποιεί στρατηγικές και υψηλού επιπέδου λύσεις IT, συμβάλλοντας σημαντικά στον ψηφιακό μετασχηματισμό οργανισμών του Ιδιωτικού και Δημόσιου τομέα. Η Netcompany, μέσω της agile κουλτούρας της, παρέχει αποδεδειγμένα ασφαλείς και καινοτόμες λύσεις, οι οποίες προσφέρουν πλήρη ευελιξία.

Ιδρύθηκε το 2000 και η έδρα της βρίσκεται στην Κοπεγχάγη. Σήμερα, είναι μια πολυεθνική εταιρεία με περισσότερους από 7.000 υπαλλήλους.

[www.netcompany.com](http://www.netcompany.com)